Čip i Dejl

**Čip i Dejl** su par lukavih i nestašnih veverica, koji su se prvi put pojavili u klasičnim Diznijevim kratkometražnim crtanim filmova, obično kao neprijatelji Paje Patka i Plutona.

## Osnovne informacije

Čip i Dejl su se prvi put pojavili 1943. godine u crtanom filmu *Redov Pluton*. U ovom pojavljivanju, njih dvojica su izgledali kao realne veverice i nisu imali imena. Njih dvojica nisu puno korišćeni sve dok Voltu nisu trebali novi likovi, koji će biti rivali Paje Patka. On je odlučio da vrati veverice, samo sa imenima i razvijenijim ličnostima. Od tada Čip i Dejl su se primarno pojavljivali u Pajinim i Plutonovim crtanim filmovima.

Čip i Dejl su postali veoma popularni, da su čak i dobili svoju sosptvenu crtanu seriju, pridružujući se Mikiju, Paji, Šilju i Plutonu. Samo tri crtana filma su kreirana kao deo te serije. Prvi je *Pile u ruhu*, gde Dejl biva zarobljen u kokošinjcu i potrebna mu je pomoć.

Drugi i najpoznatiji je *Dva džentlmena i dama*, gde su njih dvojica otišli u noćni klub i borili se kako bi privukli pažnju ženske veverice, po imenu Klarisa. Poslednji je *Usamljena veverica*, gde Čip i Dejl namagarče zlog Dabu.

### Ličnost

Čip je mozak duoa i prikazan je kao pametniji, hrabriji i autoritativniji. Za razliku od njegovog najboljeg prijatelja, on je bolji mislilac i aktivniji je. Tokom sukobljavanja sa Pajom (ili Plutonom), Čip je onaj koji ih spasava. U seriji *Čip i Dejl spasioci*, Čip je onaj koji smatra da je uvek potrebno biti na dužnosti, dok je Dejl onaj koi ih uvek uvuče u nevolju.

Dejl je ponekad lenj, tupav i pomračenog uma. U ranijim pojavljivanjima, on je bio toliko budalasat, da se mogao smatrati idiotom. Kasnijih godina, ta njegova osobina prerasla je da je Dejl postao samo bezbrižan, komičan i šeprtljast. U *spasiocima*, Dejl nosi havajsku majicu, kako bi se pokazalo, koliko je bezbrižan.

## Glas

Klasični sinhronizatori Čipa i Dejla su bili Helen Sejbert, Desi Flin i Džejms MakDonald. Najraniji glasovi veverica su pozajmljeni od strane različitih (ankreditovanih) ženskih osoba.

U crtanom filmu *Redov Pluton*, govor veverica je stvoren ubrzavanjem normalnog govora. U mnogim narednim crtanim filmovima korišćena je ova tehnika.

Od 1988. godine, Dejlu je glas pozajmljivao Kori Barton, a Čipu Treš MekNil, koja je u serijama *Mikijeva fabrika*, *Mikijev klub*, *Nasmej se!* i prvoj sezoni serije *Mikijeva igraonica*, pozajmljivala glas obema vevericama.

## Pojavljivanja

### Klasični kratkometražni crtani filmovi

Čip i Dejl su započeli svoju karijeru u crtanom filmu *Redov Pluton*. U tom crtaću, Pluton je deo vojske i upada u nevolju kada se dve neimenovane veverice počnu igrati u bunkeru. U ovom pojavljivanju, dve veverice se dosta razlikuju od Čipa i Dejla. Kasnije, ovaj duo se pojavio u Plutonovom crtanom filmu, u kome se pojavljuje i Miki Maus.

Oni nisu dobili imena sve do crtanog filma *Čip i Dejl*. U ovom crtanom filmu oni su upoznali su svog novog rivala Paju Paka, sa kojim će biti dugogodišnji rivali. Veverice su postale poznatije po tome što su Pajini rivali i po Pajinim crtanim filmovima, nego po svojim.

### *Antologijske serije Volta Diznija*

U epizodi "Avanture Čipa i Dejla", *Antologijskih serija Volta Diznija* iz 1959. godine, pojavljuju se Čip i Dejl.

### *Čip i Dejl spasioci*

Nakon uspeha *Pačijih priča*, Čip i Dejl su dobili svoju seriju, *Čip i Dejl spasioci*. Oni su prijatelji poznatog, penzionisanog policijskog psa, čijem vlasniku (policajcu) je glavni kriminalac smestio krađu rubina. Kroz avanturu, kako bi povratili rubin i dokazali nevinost policajca, oni upoznaju i regrutuju Gadžet Hakvrenč, Montrija Džeka i Zipera i zajedno sa njima formiraju Spasilačku ekipu (spasioce). Oni dobijaju i dva nova neprijatelja, Debelog Mačka i Profesora Nortona Nimnula.

Čip predstavlja lidera grupe, dok je Dejlova uloga komičnije prirode, međutim u nekim epizodama i Dejl završi kao glavni heroj. Obe veverice su zaljubljene u Gadžet, pa često zbog nje postaju rivali.

### *Mikijeva fabrika*

Čip i Dejl su epizodni likovi serije *Mikijeva fabrika*, gde su ponovo predstavljali rivale Paje Patka.

Najpoznatije njihovo pojavljivanje u ovoj seriji je u epizodi "Mikijevi pomašeni orasi", gde se bore protiv Mikija za poslednju kesu oraha u prodavnici.

### *Mikijevo bilo jednom na Božić*

Čip i Dejl se pojavljuju u prvom segmentu. Njih dvojica se mogu videti nekoliko puta tokom priče. Na početku se može videti kako oni otvaraju svoje poklone. Oni se mogu videti i kada bivaju pogođeni snežnom grudvom od strane Raje, ali mu Čip uzvraća. Takođe se vide i kada kod njih upada kesa sa orasima, što je poklon od Raje, Gaje i Vlaje. Na kraju se može videti kako oni izbacuju svoju Božićnu dekoraciju.

### *Mikijev klub*

Čip i Dejl su ovoj seriji prikazani kao gosti kluba. Obe veverice se vide kako se rukuju sa Pajom u uvodnoj špici seriji.

Epizoda "Čip i Dejl" se vrti oko veverica i njihove krađe kesa sa orasima od gostiju.

U epizodi "Noć za dame", Mini ih zapošljava da performiraju na sceni kao "Čip i Dejl plesači".

Oni su se pojavili u filmu *Mikijev magični Božić: Zaglavljeni u Mikijevom klubu*, i to je prikazan njihov klasičan crtani film *Prava bespravnog naseljenika*.

### *Mikijeva igraonica*

Čip i Dejl su epizodni likovi ove kompjutersko animirane serije. Oni su dva Mikijeva prijatelja. Neobično je da u ovoj seriji oni nisu rivali sa Pajom i Plutonom.

Oni su takođe igrali uloge Tvidl Dija i Tvidla Dama u *Mikijevim avanturama u zemlji Čuda*.

U nekim epizodama se pojavljuju njihovi vanzemaljski dvojnici, koji predstavljaju sluge Dabinog vanzemaljskog dvojnika.

### *Miki Maus*

Čip i Dejl su se pojavili u epizodi "Svemirski šetači".

Tokom puta u svemir, Miki i Pluton naleću na leteći tanjir u kome se nalaze Čip i Dejl.

### Kratka pojavljivanja

U *Mikijevoj Božićnoj pesmi*, Čip i Dejl su imali kameo na Fezivigovoj Božićnoj zabavi.

Dejl je imao kameo u jednoj epizodi *Pačije ekipe*.

## Video igrice

Zajedno Čip i Dejl su se pojavili u nekoliko video igrica. Tokom prikazivanja serije *Čip i Dejl spasioci*, oni su se pojavili u tri video igrice vezane za seriju. Veverica slična Čipu se pojavila u *Mikijevoj epskoj avanturi 2: Moć dvojice*. Oni se mogu videti, obučeni u svoju spasilačku opremu u igrici *Dvorac iluzija*. Takođe su se pojavili i u igrici *Crtaćgrad Onlajn*.

Najpoznatije igrice Čipa i Dejla su *Kraljevstvo srca, Kinetička Diznijeva avantura* i *Diznijev magični svet.*

## Diznijevi parkovi

Čip i Dejl su u Diznijevim parkovima jedni od najpoznatijih likova.

Čip i Dejl su domaćini raznih parkova i predstavljaju najslavnije domaćine parkova (uz Mikija, Mini, Paju, Šilju, Plutona, Patu, Baju).

Njihov kostim je prost, kao iz klasičnih crtanih filmova, ali negde je kao i iz serije *Čip i Dejl spasioci*.

Kategorija:Miki i prijatelji
Kategorija:Likovi iz stripova
Kategorija:Likovi iz filmova
Kategorija:Likovi iz serija
Kategorija:Likovi iz video igrica
Kategorija:Miki Maus (serija)
Kategorija:Mikijevo bilo jednom na Božić
Kategorija:Mikijev klub
Kategorija:Mikijeva fabrika
Kategorija:Čip i Dejl spasioci
Kategorija:Veverice
Kategorija:Diznijevi likovi